ግጥም ኢኳቶርያል ጊኒ ኣንጻር ቱኒዝያ ብዓወት መን ተዛዚሙ?
ሞሪሽዮሳዊ ማእከላይ ዳኛ ራጃንድራፓርሳድ ኣብቲ ጸወታ ዘይግባእ ፍጹም ቅላዕ ንኢኳቶርያል ጊኒ ኣብ ርእሲ ምሃቡ፡ ኣብቲ ግጥም ንመምርሒታትን ሕግታትን ጸወታ ኩዕሶ እግሪ ዘይክተል፡ ዘይተደልየ ተደጋጋሚ ውሳነታት ክህብ ተራእዩ ኔሩ። ከም ሳዕቤኑ ድማ ተጻወትቲን ኣካየድቲን ቱኒዝያ ክሳብ ናብ ማህረምቲ ዝደናደን ተበግሶታት ክወስዱ ከም ዝተራእዩ ዝሓበረ ካፍ፡ ነቲ ማእከላይ ዳኛ ንሽዱሽተ ኣዋርሕ ካብ ዳንነት ክእለ ዝእዝዝ መቕጻዕቲ ከም ዝወሰነሉ ወሲኹ ሓቢሩ።

ኮንፈደረሽን ኩዕሶ እግሪ ኣፍሪቃ ብተወሳኺ ንፈደረሽን ኩዕሶ እግሪ ኢኳቶርያል ጊኒ፡ ናይ 5,000 ዶላር ገንዘባዊ መቕጻዕቲ ሂቡ። እዚ ዝኾነሉ ግጥም ኢኳቶርያል ጊኒ ኣንጻር ቱኒዝያ ብዓወት ኢኳቶርያል ጊኒ 2ብ1 ድሕሪ ምፍጻሙ፡ ደገፍቲ ኢኳቶርያል ጊኒ ሓጎሶም ንምግላጽ ናብ ማእከል ሜዳ ብምእታዎም ምዃኑ ካፍ ኣነጺሩ።
ኢኳቶርያል ጊኒ